নবীগঞ্জ প্রতিনিধি ॥ নবীগঞ্জ উপজেলার সীমান্তবর্তী মৌলভীবাজার জেলার আতানগীরি গ্রামে জুয়া যাত্রা হাউজি বাম্পান ও অশ্লীল নৃত্যের প্রতিবাদে ফুঁসে উঠেছে নবীগঞ্জের দিনারপুর পরগনার লোকজন। গতকাল সোমবার বিকালে দিনারপুর কলেজ সংলগ্ন দেওপাড়া ফুটবল মাঠে এক প্রতিবাদ সভা অনুষ্ঠিত হয়। উক্ত প্রতিবাদ সভায় দিনারপুর পরগনার তিনটি ইউনিয়নের ছাত্র-জনতাসহ কয়েক হাজার মানুষের সমাগম হয়। সমাবেশে ৪৮ ঘন্টার আল্টিমেটাম দেয়া হয়। ৪৮ ঘন্টার মধ্যে আতানগিরির এসব অসামাজিক কার্যকলাপ বন্ধ না করা হলে ঢাকা-সিলেট মহাসড়ক অবরোধ করা হবে। পানিউমদা ইউপি চেয়ারম্যান ইজাজুর রহমানের সভাপতিত্বে ও আমিনুল ইসলাম এলাইছের পরিচালনায় বক্তব্য রাখেন, শফিউল আলম বজলু, উপজেলা আওয়ামীলীগের সভাপতি ইমদাদুর রহমান মুকুল, গজনাইপুর ইউনিয়নের চেয়ারম্যান আবুল খায়ের গোলাপ, দেবপাড়া ইউপি চেয়ারম্যান মাসুম আহমেদ জাবেদ, উপজেলা আওয়ামীলীগের সহ-সভাপতি ...